תומר קאפון

תומר קאפון (נולד ב-15 ביולי 1985) הוא שחקן ויוצר ישראלי.

==נעוריו==
קאפון נולד וגדל בחולון. ב-2004 התגייס לצה"ל ושירת כלוחם בחטיבת הצנחנים בגדוד 202, בתקופת ההתנתקות ומלחמת לבנון השנייה. דודו של קפון הוא השחקן שי קפון והוא בן דודם של השחקנים אחינועם קפון ויואב קפון. 

==קריירה==
בגיל 26, החל ללמוד במכינה של בית הספר למשחק של יורם לוינשטיין אך הפסיק את הלימודים לאחר כמה חודשים כשלוהק להופעתו הראשונה בסדרת הנוער גאליס ששודרה בערוץ הילדים למנויי HOT, שם שיחק את דמותו של בנימין. קאפון לא המשיך לעונה נוספת של הסדרה וחזר באותה שנה לעבוד בחוות סוסים בצפון הארץ. באותו זמן התגורר בשכונת התקווה בתל אביב.

בשנת 2013 השתתף בסדרה "בני ערובה" ששודרה בערוץ 10, בה גילם את דמותו של גיא, הצעיר שבחוטפים. הוא המשיך לגלם תפקיד זה גם בעונה השנייה של הסדרה, שזכתה להצלחה ונמכרה לרשתות בכל העולם.

ב-2014 השתתף בדרמה היומית "אניגמה", ששודרה בערוץ ויוה למנויי yes, בה הוא גילם את דמותו של ריי ריי/ספריימן.

בשנת 2015 השתתף בסדרת הפעולה "פאודה" מבית yes, בה שיחק בתפקיד מרכזי בתור המסתערב בועז. באותה שנה נבחר תומר להבטחת השנה על ידי מגזין טיים האוט ופנאי פלוס. כמו כן, באותה שנה שיחק בתפקיד חן בסרט הקולנוע "חתונה מנייר". ואף שיחק תפקיד אורח בסרט הקולנוע "סיפור על אהבה וחושך", סרט הביכורים כבמאית של השחקנית ההוליוודית נטלי פורטמן. כמו כן, השתתף באותה השנה בסדרת הטלוויזיה האמריקאית "דיג" אשר עלתה לשידור בערוץ USA NETWORK של התסריטאי והבמאי גידי רף.

בשנת 2016, שיחק בסרט הקולנוע, זוכה פרס בפסטיבל קאן, של אסף פולונסקי, "שבוע ויום". בסרט גילם את דמותו של זולר, בן השכנים המתיידד עם דמותו של שי אביבי, עליו זכה בפרס אופיר בקטגוריית "שחקן המשנה הטוב ביותר". בהמשך, החל גם לככב בתפקיד הראשי בסדרת הדרמה "תאג"ד" של yes, שם גילם את דניאל החוג"ד. באותה שנה השתתף במיני סדרת הטלוויזיה הגרמנית "שרה שטיין" מרשת ARD.

בפברואר 2017 החל לככב בתפקיד הראשי בדרמה היומית של הוט בידור ישראלי "פולמון", שם הוא מגלם את עידן פרי.

במאי 2018, לוהק לתפקיד הראשי בסדרה "בשבילה גיבורים עפים" בקשת 12 שבויימה על ידי עומרי גבעון. סדרה זו זכתה לפרס הסדרה הטובה ביותר בפסטיבל קאן סירייס - "Cannes Series" ונמכרה לנטפליקס.

ב-2018 החל לשמש קאפון כפרזנטור של רשת האופנה הישראלית "פוקס".

ב-2019 החל לשחק בתפקיד מרכזי בסדרת גיבורי-על אמריקאית מבית אמזון בשם "הבנים", שמופקת על ידי סת' רוגן ואוון גולדברג. הסדרה מבוססת על הקומיקס באותו השם מאת גארת' אניס. קאפון מגלם בה את פרנצ'י, לוחם צרפתי שחי חיים פרועים המצטרף לחבורת "הבנים" שמטרתה להילחם בגיבורי־על מושחתים. באותה שנה החל לשמש כפרזנטור של חברת הביטוח "ליברה". ב-2020 בסדרה "אחד על אחד", בכאן 11 של הבמאי מתן יאיר, גילם את דמותו של מוטי. באותה השנה קיבל קאפון את אות יקיר "”niff film festival.

בדצמבר 2021, לוהק קאפון לשחק בסרט אמריקאי "Slingshot".

==חיים אישיים==
משנת 2012 הוא בזוגיות עם השחקנית אורטל בן שושן, והם מתגוררים בארצות הברית. ב-5 במרץ 2024 פורסם שהזוג נשוי. השניים ערכו חתונה סודית מעבר לים, מספר שנים קודם לכן. דודו הוא השחקן והבמאי שי קפון.

==פילמוגרפיה חלקית==
===קולנוע===
{| class="wikitable sortable"
|-
! שנה !! סרט !! תפקיד !! הערות
|-
| rowspan="2" | 2015 || חתונה מנייר || חן ||
|-
| סיפור על אהבה וחושך || החלוץ/ג'ונו ||
|-
| 2016
| שבוע ויום || זולר || זכייה בפרס אופיר עבור שחקן המשנה הטוב ביותר
|-
|}

===טלוויזיה===
{| class="wikitable sortable"
|-
! שנה !! סדרה !! תפקיד !! הערות
|-
| 2012 || גאליס || בנימין ברג ||סדרה ישראלית
|-
| 2013–2016 ||בני ערובה || גיא ||
|-
| 2014 || אניגמה || ספריימן/ריי ריי ||
|-
| rowspan="2" | 2015 || דיג || נדב || סדרה אמריקאית
|-
| פאודה || בועז המסתערב||
|-
| 2016 || שרה שטיין || אמיר דאווד || סדרה גרמנית
|-
| 2016–2020 || תאג"ד || דניאל אמריליו החוג"ד ||
|-
| 2017–2018 ||פולמון || עידן פרי ||
|-
| 2018 || בשבילה גיבורים עפים || אביב דנינו||
|-
| 2019–הווה ||הבנים||פרנצ'י||סדרה אמריקאית
|-
| 2020 ||אחד על אחד||מוטי||
|-
|}

==מועמדות ופרסים==
{| class="wikitable plainrowheaders" style="text-align:center;"
|-
! width=5%|שנה
! style="width:20%;"| יצירה
! style="width:25%;"| ארגון
! style="width:35%;"| קטגוריה
! style="width:10%;"| תוצאה
! width:5% |מקור
|-
| 2016 || שבוע ויום || פרסי אופיר || שחקן המשנה הטוב ביותר || || align=center |
|-
| 2017 || תאג"ד || האקדמיה הישראלית לטלוויזיה ||השחקן הטוב ביותר בסדרת דרמה, דרמה יומית || || style="text-align:center;"|
|}

== קישורים חיצוניים ==

*
*

==הערות שוליים==

קטגוריה:שחקני קולנוע וטלוויזיה ישראלים
קטגוריה:זוכי פרס אופיר: שחקן המשנה הטוב
קטגוריה:שחקני קולנוע חרדי
קטגוריה:ישראלים שנולדו ב-1985